Source: http://ec.europa.eu/civiljustice/enforce_judgement/enforce_judgement_ger_hu.htm
Timestamp: 2019-07-16 00:05:19
Document Index: 11048874

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

﻿ Európai Bizottság - Európai Igazságügyi Hálózat - Ítéletek végrehajtása - Németország
Európai Bizottság > EIH > Ítéletek végrehajtása > Németország
Ítéletek végrehajtása - Németország
3.3. Mi ezeknek az intézkedéseknek az időbeli hatálya? Van-e törvény által előírt vagy bírósági végzésben megállapított időbeli korlátozás?
A végrehajtás eljárásjogi fogalom, mely anyagi követelés állami kényszer alkalmazásával történő fedezését jelenti. A végrehajtási hatalom kizárólag az államé, mely a különféle szervei által gyakorolt szuverén hatalom monopóliumával bír.
Olyan végrehajtási intézkedések felsorolása, melyek az alperest valami megtételére, valami megtételétől való tartózkodásra vagy valamely összeg megfizetésére kényszeríthetik
Javak zár alá vétele
Követelések és más eszközök zár alá vétele (különösen bérjellegű jövedelemé)
Eskü alatt tett vagyonnyilatkozat
Cselekvésre vagy cselekvéstől való tartózkodásra utasító végzés
Vagyon kötelező lefoglalása és árverésen történő újraértékesítése
Kézi zálogba vételre utasító végzés és előzetes végzés
- Egyaránt végrehajthatók-e a bírói és a nem bírói határozatok?
Igen. A végrehajtható vagy ideiglenesen végrehajtható jogerős ítéletek tartoznak ide (a polgári perrendtartás („ZPO”) 704. szakasza), továbbá a ZPO 794. szakaszában felsorolt egyéb végrehajtható okiratok; ide nemcsak bírósági végzések, hanem bírói és bíróságon kívüli rendelkezések és közjegyzői okiratok is tartoznak.
- Szükséges-e a végrehajtást engedélyező bírósági végzés kérelmezése?
Bírósági végzés szükséges az adós követeléseinek és vagyontárgyainak zár alá vételéhez, a meghagyások végrehajtásához és az ingatlan lefoglalásához a kötelező vásárlásra és az árverésen történő újraértékesítésre vonatkozó rendelkezések szerint.
- Melyik bíróság rendelkezik hatáskörrel a végrehajtás elrendelésére?
Követelések zár alá vétele: Az adós lakóhelye szerinti területi bíróság.
Meghagyások végrehajtása: A tárgyalást lefolytató elsőfokú bíróság.
Ingatlan lefoglalása: Az ingatlan helye szerinti területi bíróság.
- A végrehajtási tisztviselők státusza, szerepe, feladatai és hatásköre
A végrehajtást végrehajtó, a hierarchia szerint a területi bíróság igazgatójának felelős, a bíróság hivatalához tartozó területi tisztviselő látja el. Szakmája gyakorlása során független.
A ZPO 8. kötete szerint polgári ügyekben az ítéletek végrehajtásáért felelős. Tevékenysége az utóbbi időben a javak zár alá vételéről az adós követeléseinek zár alá vételére helyeződött át. Ebben a végrehajtónak különösen joga van az adós számára lehetővé tenni a részletfizetést, és felelős azért, hogy a végrehajtási eljárás időben hatékony eredménnyel záruljon. Egyik fő feladata az, hogy az adóstól eskü alatt tett vagyonnyilatkozatot szerezzen, mely a hitelező számára az adós vagyoni eszközeiről használható nyilvántartást biztosít. További feladatai az alábbiak:
Ingó és ingatlan javaktól való megfosztás (kilakoltatás)
Leküzdeni az adósnak olyan eljárásokkal szemben tanúsított ellenállását, melyeket köteles elfogadni
A végrehajtási eljáráshoz szükséges dokumentumok közvetlen kézbesítése
A kézi zálogba vételre vonatkozó végzések és előzetes meghagyások végrehajtása (kivéve a bíróság által közvetlenül kezelt ügyekben)
A letartóztatási parancsok foganatosítása.
- A végrehajtási kérelmet ügyvéden vagy más jogászon keresztül kell benyújtani?
A végrehajtási kérelmekre vonatkozó döntéseket a területi bírósághoz mint a végrehajtásról rendelkező bírósághoz kell benyújtani; a jogi képviselet nem kötelező.
A meghagyás végrehajtásáról szóló végzés iránti kérelmet azonban a tárgyalást lefolytató elsőfokú bíróságon kell benyújtani, mely egyes esetekben magasabb fokú bíróság is lehet (regionális bíróság), és ezekben az esetekben a jogi képviselet alapvetően kötelező.
A költségek mértéke a végrehajtási intézkedések egyes típusai esetén:
A jog a végrehajtás különféle lehetőségeiről rendelkezik, a követeléstől függően, és a költségek is változhatnak:
Javak zár alá vétele:
Amennyiben egy adott pénzösszeg megfizetésének jogát elismerik, a hitelező általában felkéri a végrehajtót a kifizetés fedezésére. 20 EUR-t kell fizetni az adós ingóságainak a végrehajtó által történő zár alá vételére. Ha a zár alá vett vagyontárgyakat árverésen értékesítik vagy eladják (vagyis a zár alá vett vagyontárgyakat pénzzé teszik), további 40 EUR díjat kell fizetni. A végrehajtó költségeit is felszámolják.
Követelések zár alá vétele:
Pénzösszeg megfizetésére vonatkozó végzést az igazságügyi szerveknek az adós követelései (pl. jövedelme kifizetése) zár alá vételére és a követelésnek a hitelezőre történő átruházására vonatkozóan benyújtott kérelemmel is be lehet szerezni (a ZPO 829. és 835. szakaszai). 15 EUR díjat kell megfizetni; a költségeket (különösen a bírósági végzés kézbesítésének költségeit) ezen felül felszámítják.
Eskü alatt tett vagyonnyilatkozat:
Ha a hitelezőt a zár alá vétel és az értékesítés nem elégíti ki teljes mértékben, az adóst a hitelező kérelmére a végrehajtó előtt eskü alatt tett vagyonnyilatkozatra kötelezhetik. A végrehajtó a nyilatkozatért 30 EUR díjat számol fel.
Ingatlan lefoglalása:
Az adós tulajdonában levő ingatlannal szembeni végrehajtás a követelés fedezésére bejegyzett jelzálog, a kötelező megvásárlás és az árverésen történő újraértékesítés vagy a vagyon tekintetében felszámolóbiztos kinevezésére vonatkozó végzés formájában történik.
Jelzálog bejegyzéséért a bírósági költségekről szóló törvénnyel (Kostenordnung – KostO) összhangban díjat rónak ki, a fedezendő követelés értékének megfelelően. Az 1. melléklet (PDF File 45 KB) tartalmazza a díjak és az értékek táblázatát 1 millió EUR-ig.
50 EUR-t kell fizetni végrehajtási végzés iránti kérelem elbírálásakor. További díjak is felmerülnek– általában 0,5% körül – az eljárás, az árverés megtartása, az értékesítés lebonyolítása és a bevétel szétosztása kapcsán. Az általános eljárási díjak és az aukció megtartásának költségei a vagyontárgyak értékétől függnek; az értékesítés lebonyolításáért és a bevétel szétosztásáért kapott díjak a legnagyobb ajánlattól függnek. A 2. melléklet (PDF File 45 KB) tartalmazza a díjak és az értékek táblázatát 500 000 EUR-ig. A díjak mellett felszámítják az eljárási költségeket is, különösen a vagyon eladási értékének meghatározására irányuló vizsgálat költségeit.
50 EUR fizetendő végrehajtási végzés kérelmezésekor. 0,5% mértékű díjat kell fizetni az eljárásért az ebből eredő összes bevétel alapján.
Eladási végzés végrehajtása, meghagyás végrehajtására vonatkozó végzés:
Ha a bíróság az adóst ingóságai eladására utasítja, a határozatot a hitelező kérelmére a végrehajtó hajtja végre. 20 EUR díj fizetendő az eljárás megindításáért. Ha az adósnak földterületet vagy lakást kell értékesítenie, 75 EUR kilakoltatási díjat kell megfizetni. A végrehajtó költségeit is felszámolják, különösen a szükséges harmadik felek tekintetében (pl. szállítás, lakatos stb.). Ha az eljárás három óránál hosszabb időt vesz igénybe, óránként 15 EUR díj fizetendő minden egyes további óráért vagy megkezdett óráért.
A végrehajtási bíróság előtt az adósnak valami megtételére, elfogadására vagy valami megtételétől való tartózkodásra vonatkozó utasításáról szóló eljárások esetén 15 EUR díj fizetendő.
A hitelezőnek követelése igazolására végrehajtási végzéssel kell rendelkeznie. Ez lehet végrehajtható vagy ideiglenesen végrehajtható jogerős ítélet (a ZPO 704. szakasza) vagy a ZPO 794. szakaszában felsorolt valamilyen okirat (pl. bírósági és bíróságon kívüli rendelkezések és közjegyzői okiratok).
Az adós részéről nincsenek egyedi előírások.
A kézi zálogba vételre vonatkozó végzések és előzetes meghagyások esetében egyedi előírások vannak. Ezeket a végrehajtási intézkedéseket egy követelés azt megelőző biztosítása érdekében teszik, hogy bírósági ítéletet hoznak az elsőfokú eljárásban.
A végrehajtás tárgyai lehetnek az adós ingó javai, követelései és más vagyoni jogai, továbbá ingatlana.
A ZPO 811. szakasza meghatározza a zár alá nem vehető ingóságokat; a cél az, hogy az adós és a vele egy háztartásban élők a személyes vagy szakmai felhasználáshoz minimálisan szükséges tárgyakat használhassák.
Ezek a korlátozások az adós bérjellegű jövedelmére is vonatkoznak. A ZPO 850. és azt követő szakaszai rendelkeznek a zár alá nem vehető olyan összegekről, melyekre az adósnak saját létfenntartásához szükséges kiadások miatt szüksége van.
- Az adós vonatkozásában
A végrehajtás ritkán jár sikerrel, ha az adósnak nincsenek zár alá vehető vagyoni eszközei. A hitelező azonban újra kezdeményezheti a végrehajtást az adós ellen, ha tudomást szerez az adós addig eltitkolt vagy újonnan megszerzett vagyoni eszközeiről.
A hitelezőnek 30 évig joga van végrehajtható okirat végrehajtását kezdeményezni. Amíg a hitelező nem tesz tényleges végrehajtási intézkedéseket, az adós szabadon rendelkezhet vagyontárgyairól.
Az eskü alatt vagyonnyilatkozatot tevő vagy ennek elmulasztásáért letartóztatott adóst a végrehajtási eljárás szerinti végrehajtási bíróságon bejegyezhetik az adósok nyilvántartásába. Az adósok nyilvántartásából származó adatokat egyes körülmények mellett harmadik személyek rendelkezésére bocsáthatják.
- Harmadik személyek vonatkozásában
Adatvédelmi okokból a bankok nem kötelezhetők arra, hogy a hitelező vagy a bíróságok és a végrehajtók rendelkezésére az adóssal és különösen vagyonával kapcsolatos információt bocsássanak.
Amennyiben az adós vagyona zár alá kerül vagy harmadik személlyel szembeni követeléseit átruházzák, a harmadik személy a továbbiakban nem fizethet az adósnak; csak a hitelezőnek fizetheti meg a hitelező követelésének fedezéséhez szükséges összegeket. Az ezen kötelezettséget megszegő harmadik fél ellen kártérítési per indítható.
A jogilag megalapozott követelések és a végrehajtható rendelkezések vagy okiratok szerinti követelések 30 éves korlátozás alá tartoznak a polgári törvénykönyv (BGB) 197. szakasza szerint. A hitelező végrehajtási eljárást kezdeményezhet az említett időszak során bármikor.
A hitelező a végrehajtási végzés elutasítása ellen azonnal fellebbezhet.
Az adós a végrehajtási végzéssel szemben az alábbi jogorvoslati lehetőségekkel rendelkezik:
Előzetes bírósági tárgyalás esetén azonnali kifogás;
Előzetes bírósági tárgyalás hiányában emlékeztető.
Az emlékeztetőt, melyre nem alkalmazandó időbeli korlátozás, a területi bíróságon kell benyújtani, az azonnali kifogást pedig két héten belül a területi bíróságon vagy felülvizsgálati szervként a regionális bíróságon.
Az ilyen jogorvoslat iránti kérelem nem bír a végrehajtási eljárásra közvetlen hatással; felfüggesztő hatálya nincs.
« Ítéletek végrehajtása - Általános információk | Németország - Általános információk »